《与杨无见诸子初入罗浮路憩明月寺》
明代·释今四

久梦罗浮路，今朝信杖藜。泊舟明月见，頫首白云迷。

曲径枯藤绕，奔流乱石低。仙灵肯迟我，踪迹铁桥西。

作者简介：今四，字人依。新会人。俗姓张，原名圣睿。诸生。年三十馀，出世礼枞堂禅师薙染。明桂王永历十一年（一六五七），皈华首老和尚受具，充记室，出为海幢典客。及石鉴和尚分座栖贤，以监院副之。后以母老归养，竟坐化于象岭下。事见《海云禅藻集》卷三。